PREDLOG

Na osnovu člana 48 Zakona o lokalnoj samoupravi („Sl.list CG“ br.02/18,34/19,38/20),člana 35 i 55 Statuta opštine Tivat („Sl.list CG-opštinski propisi“ br.24/18 i 09/20), Skupština opštine Tivat na sjednici održanoj dana \_\_\_\_\_\_\_ 2021.godine donijela je

ODLUKU

o izboru potpredsjednika Skupštine opštine Tivat

Član 1

Za potpredsjednika Skupštine opštine Tivat bira se Aleksandar Davidović.

Član 2

Potpredsjednik Skupštine opštine Tivat funkciju vrši volonterski.

Član 3

Mandat potpredsjednika Skupštine opštine Tivat traje koliko i mandat predsjednika Skupštine.

Član 4

Ova odluka stupa na snagu osmog dana od dana objavljivanja u „Sl.listu CG-opštinski propisi“.

Broj:

Tivat,\_\_\_\_\_\_\_\_ 2021. godine.

SKUPŠTINA OPŠTINE TIVAT

Predsjednik

dr Andrija Petković

OBRAZLOŽENJE

Članom 55 Statuta opštine Tivat propisano je da Skupština može imati potpredsjednika, kojeg iz reda odbornika bira i razrješava Skupština,na predlog predsjednika Skupštine. Istim članom je propisano da mandat potpredsjednika Skupštine traje koliko i mandat predsjednika Skupštine. Potpredsjednik Skupštine zamjenjuje predsjednika Skupštine u slučaju njegove odsutnosti i spriječenosti da obavlja svoju dužnost, a funkciju vrši volonteski. Shodno navedenom,predsjednik Skupštine opštine Tivat predložio je da se za potpredsjednika Skupštine opštine Tivat iz reda odbornika imenuje Aleksandar Davidović i predlaže Skupštini da ovu odluku usvoji.

Obrađivač

Služba Skupštine